CELEX: 31983R1797
Language: el
Date: 1983-06-30 00:00:00
Title: Κανονισμός (ΕΟΚ) αριθ. 1797/83 της Επιτροπής της 30ής Ιουνίου 1983 που τροποποιεί τον κανονισμό αριθ. 282/67/ΕΟΚ περί των λεπτομερειών παρεμβάσεως για τους ελαιούχους σπόρους

Avis juridique important

|

31983R1797

Κανονισμός (ΕΟΚ) αριθ. 1797/83 της Επιτροπής της 30ής Ιουνίου 1983 που τροποποιεί τον κανονισμό αριθ. 282/67/ΕΟΚ περί των λεπτομερειών παρεμβάσεως για τους ελαιούχους σπόρους  

Επίσημη Εφημερίδα αριθ. L 176 της 01/07/1983 σ. 0060 - 0060

***** ΚΑΝΟΝΙΣΜΟΣ (ΕΟΚ) αριθ. 1797/83 ΤΗΣ ΕΠΙΤΡΟΠΗΣ  της 30ής Ιουνίου 1983  που τροποποιεί τον κανονισμό αριθ. 282/67/ΕΟΚ περί των λεπτομερειών παρεμβάσεως για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 26 παράγραφος 3,  Εκτιμώντας:  ότι το άρθρο 7α παράγραφος 1 του κανονισμού αριθ. 282/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1724/82 (4), προβλέπει τη χορήγηση ειδικής επιδότησης για ορισμένους κραμβόσπορους με μικρή περιεκτικότητα γλυκοσινολυτών, που παραδίδονται στην παρέμβαση κατά τη διάρκεια της περιόδου εμπορίας 1982/83· ότι πρέπει να διατηρηθεί αυτή η επιδότηση για τους σπόρους που παραδίδονται στην παρέμβαση κατά τη διάρκεια της περιόδου εμπορίας 1983/84, προσαρμόζοντας συγχρόνως το ποσό της επιδότησης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 7α του κανονισμού αριθ. 282/67/ΕΟΚ, η παράγραφος 1 αντικαθίσταται από το ακόλουθο κείμενο:  «1. Για τους κραμβόσπορους και γογγυλόσπορους που προσφέρονται στην παρέμβαση κατά τη διάρκεια της περιόδου εμπορίας 1983/84, των οποίων η περιεκτικότητα σε εξαερούμενους ισοθειοκυανίτες εκφραζόμενη σε μη κεκορεσμένο ισοθειοκυανίτη, στην οποία προστίθεται η περιεκτικότητα σε βινυλο-5-θειοοξαζολιδόνη, μετρούμενες μετά από ενζυματική επεξεργασία των γλυκοσινολυτών, είναι μικρότερη ή ίση προς 0,12 % του βάρους σπόρων αποξηραμένων και χωρίς λιπαρές ουσίες, χορηγείται επιδότηση 2,5 ECU ανά 100 χιλιόγραμμα σπόρων.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. 151 της 13. 7. 1967, σ. 1.  (4) ΕΕ αριθ. L 189 της 30. 6. 1982, σ. 61.